74. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 73821 της 8/17 Ιουν. 1972 (ΦΕΚ Β'  432) Περί εγγραφής πτυχιούχων Μέσων Τεχνικών ή Επαγγελματικών Σχολών εις Μέσας Επαγγελματικάς Σχολάς. Έχοντες υπ' όψιν: Τας διατάξεις 1)του άρθρ. 21 παρ. 2 του Ν.Δ. 3971/1959. 2)Του Ν.Δ. 580/1970, και 3)Την υπ' αριθ. 81/1972 πράξιν του Κεντρικού Συμβουλίου Επαγγελματικής Εκπαιδεύσεως (Κ.Σ.Ε.Ε.), αποφασίζομεν: Ορίζομεν όπως εις τας Μέσας Επαγγελματικάς Σχολάς εις ας ως προσόν εγγραφής απαιτείται το ενδεικτικόν προαγωγής εκ της 5ης τάξεως εξαταξίου Γυμνασίου ή απολυτήριον εξαταξίου Γυμνασίου, εγγράφωνται και οι κεκτημένοι πτυχίον Μέσης Τεχνικής ή Επαγγελματικής Σχολής οιασδήποτε ειδικότητος. Η παρούσα δημοσιευθήτω δια της Εφημερίδος της Κυβερνήσεως. 32.Ε.α.74 Τεχνικές και Επαγγελματικές Σχολές Μέσης Εκπαίδευσης 